Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18648

b) a légi-jármű forgószárny átmérőjének tízszerese, ha a légi közlekedési útvonalat éjszaka használják, amikor is a forgószárny átmérő (RD) a légi közlekedési útvonalat várhatóan igénybe vevő légi-jármű legnagyobb forgószárny átmérője. 3.1.35 A légi közlekedési útvonal középvonalának bármely 120° értéket nem meghaladó irányváltozását úgy tervezzék meg, hogy ne legyen szükség 270 méternél kisebb forduló sugárra. Megjegyzés : A légi közlekedési útvonalat úgy válasszák ki, hogy lehetővé tegye az autórotációval történő vagy az egyik hajtómű leállását követően a leszállás végrehajtását. Minimális követelmény, hogy a kényszerleszállás a földön vagy vízen tartózkodó személyek és elhelyezett vagyontárgyak legkisebb mértékű veszélyeztetésével végrehajtható legyen. Forgalmi előterek Megjegyzés : A 14. Annex I. kötet 3. fejezetének a forgalmi előterekre vonatkozó előírásai az alábbi módosítások figyelembevételével a helikopter repülőtérre is alkalmazhatók. 3.1.36 A forgószárnyas légi-jármű állóhely lejtése semmilyen irányba ne haladja meg a 2 % értéket. 3.1.37 Az állóhelyet használó forgószárnyas légi-jármű és bármely tárgy vagy egy másik állóhelyet használó légi-jármű között a biztonsági távolság ne legyen kevesebb, mint az állóhelyet igénybe vevő legnagyobb forgószárnyas légi-jármű szélességének fele. Megjegyzés : Ahol a területen egyidejű függeszkedési műveletek végrehajtását engedélyezik, alkalmazzák a 3-1. táblázatban a két légi gurulóút közötti biztonsági távolságra meghatározott értékeket. 3.1.38 A helikopter állóhely területe elég nagy legyen ahhoz, hogy azon belül egy olyan átmérőjű kör húzható meg, amelynek átmérője nem kevesebb, mint a helikopter állóhelyet várhatóan igénybe vevő legnagyobb forgószárnyas légi-jármű legnagyobb mérete. A végső megközelítési és felszállási terület elhelyezése egy futópályához vagy gurulóúthoz viszonyítva 3.1.39 Ahol a végső megközelítési és felszállási területet futópálya vagy gurulóút mellé helyezik el, és egyidejű látási időjárási körülmények közötti üzemeltetést terveznek, a futópálya vagy gurulóút valamint a végső megközelítési és felszállási terület szélei közötti távolság ne legyen kevesebb, mint a 3-2. táblázatban meghatározott megfelelő távolság érték. 3.1.40 Ajánlás — A végső megközelítési és felszállási terület ne helyezkedjen el:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes